CELEX: 32005R1308
Language: lv
Date: 2005-08-10 00:00:00
Title: Komisijas Regula (EK) Nr. 1308/2005 (2005. gada 10. augusts) par pastāvīga konkursa izsludināšanu Zviedrijas intervences aģentūras rīcībā esošā jēlcukura tālākai pārdošanai Kopienas tirgū

11.8.2005   
            
            
               LV
            
            
               Eiropas Savienības Oficiālais Vēstnesis
            
            
               L 208/9
            
         
      KOMISIJAS REGULA (EK) Nr. 1308/2005
   (2005. gada 10. augusts)
   par pastāvīga konkursa izsludināšanu Zviedrijas intervences aģentūras rīcībā esošā jēlcukura tālākai pārdošanai Kopienas tirgū
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgu kopīgo organizāciju (1), un jo īpaši tās 9. panta 3. punktu,
   tā kā:
   
               (1)
            
            
               Zviedrijas rīcībā ir intervences jēlcukura krājumi. Lai nodrošinātu tirgus vajadzības, jālaiž iekšējā tirgū tie jēlcukura krājumi, kurus Zviedrijas intervences aģentūra pieņēma intervencei līdz 2005. gada 31. martam.
            
         
               (2)
            
            
               Šādai pārdošanai ir jāpiemēro 2001. gada 27. jūnija Komisijas Regula (EK) Nr. 1262/2001, ar ko nosaka sīki izstrādātus noteikumus Padomes Regulas (EK) Nr. 1260/2001 īstenošanai attiecībā uz cukura iepirkšanu un pārdošanu, ko veic intervences aģentūras (2). Nepieciešamības gadījumā jāizdara atkāpe no šīs regulas un jāprecizē daži procedūras noteikumi.
            
         
               (3)
            
            
               Ņemot vērā situāciju Kopienas tirgū, ir jāparedz, ka Komisija nosaka minimālo pārdošanas cenu katrai konkursa daļai.
            
         
               (4)
            
            
               Zviedrijas intervences aģentūrai jāpaziņo Komisijai par konkursiem. Konkursa pretendentiem jāpaliek anonīmiem.
            
         
               (5)
            
            
               Šajā regulā paredzētie pasākumi ir saskaņā ar Cukura pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Zviedrijas intervences aģentūra izsludina pastāvīgu uzaicinājumu uz konkursu, lai piedāvātu pārdošanai Kopienas iekšējā tirgū tās rīcībā esošo jēlcukuru, kopā 59 038 tonnas, kas pieņemts intervencei līdz 2005. gada 31. martam.
   2. pants
   1.   Konkurss un 1. pantā paredzētā pārdošana notiek saskaņā ar Regulu (EK) Nr. 1262/2001, ja vien šajā regulā nav paredzēts citādi.
   2.   Atkāpjoties no Regulas (EK) Nr. 1262/2001 22. panta 2. un 3. punkta, Zviedrijas intervences aģentūra sagatavo paziņojumu par uzaicinājumu uz konkursu un publicē to vismaz astoņas dienas pirms piedāvājumu iesniegšanas termiņa sākuma.
   Publicētajā paziņojumā īpaši jānorāda konkursa noteikumi.
   Paziņojums un visas tā izmaiņas pirms publicēšanas tiek nosūtīti Komisijai.
   3. pants
   Minimālā piedāvājuma likme katrai konkursa daļai ir 250 tonnas.
   4. pants
   1.   Pieteikumu iesniegšanas termiņš uz pirmo konkursa daļu sākas 2005. gada 19. augustā un beidzas 2005. gada 25. augustā plkst. 9.00 pēc Briseles laika.
   Pieteikumu iesniegšanas termiņš uz otro un turpmākajām konkursa daļām sākas pirmajā darbdienā pēc iepriekšējā termiņa beigu datuma. Termiņš beidzas plkst. 9.00 pēc Briseles laika:
   
               —
            
            
               2005. gada 8., 15., 22. un 29. septembrī,
            
         
               —
            
            
               2005. gada 6., 13., 20. un 27. oktobrī.
            
         2.   Piedāvājumi ir jāiesniedz Zviedrijas intervences aģentūrā:
   
               
                  Statens jordbruksverk
               
            
         
               
                  Vallgatan 8
               
            
         
               
                  S-55182 Jönköping
               
            
         
               Tālrunis: (46-36) 15 50 00
            
         
               Fakss: (46-36) 19 05 46
            
         5. pants
   Atkāpjoties no Regulas (EK) Nr. 1262/2001 28. panta 1. punkta a) apakšpunkta, katram konkursa pretendentam jāiemaksā piedāvājuma nodrošinājums 20 euro apmērā par 100 kg jēlcukura.
   6. pants
   Divu stundu laikā pēc piedāvājumu iesniegšanas termiņa beigām, kas noteikts 4. panta 1. punktā, Zviedrijas intervences aģentūra paziņo Komisijai par saņemtajiem piedāvājumiem.
   Konkursa pretendenti netiek identificēti.
   Par konkursam iesniegtajiem pieteikumiem jāpaziņo elektroniskā formātā saskaņā ar pielikumā pievienoto paraugu.
   Ja nav iesniegts neviens piedāvājums, dalībvalsts informē par to Komisiju tajā pašā termiņā.
   7. pants
   1.   Komisija nosaka minimālo pārdošanas cenu vai nolemj nepieņemt piedāvājumus saskaņā ar Regulas (EK) Nr. 1260/2001 42. panta 2. punktā minēto procedūru.
   2.   Ja, pieņemot piedāvājumu par minimālo cenu saskaņā ar 1. punktu, tiktu pārsniegts pieejamais daudzums, piedāvājums jāierobežo līdz tādam daudzumam, kāds vēl ir pieejams.
   Ja, pieņemot visu to pretendentu piedāvājumus, kuri piedāvā to pašu cenu, tiktu pārsniegts pieejamais daudzums, tad pieejamais daudzums tiek piešķirts šādi:
   
               a)
            
            
               sadalot daudzumu starp attiecīgajiem pretendentiem proporcionāli kopējiem daudzumiem katrā viņu piedāvājumā, vai
            
         
               b)
            
            
               proporcionāli sadalot starp attiecīgajiem pretendentiem, ņemot vērā katram pretendentam noteikto maksimālo apjomu tonnās, vai
            
         
               c)
            
            
               lozējot.
            
         8. pants
   Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 10. augustā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 178, 30.6.2001., 1. lpp. Regulā jaunākie grozījumi izdarīti ar Komisijas Regulu (EK) 39/2004 (OV L 6, 10.1.2004., 16. lpp.).
   
      (2)  OV L 178, 30.6.2001., 48. lpp.
   
      PIELIKUMS
      Pastāvīgais konkurss Zviedrijas intervences aģentūras rīcībā esošo 59 038 tonnu jēlcukura tālākai pārdošanai
      Veidlapa (1)
      
      Paraugs 6. pantā minētajam paziņojumam, kas iesniedzams Komisijai
      (Regula (EK) Nr. 1308/2005)
      
                  1
               
               
                  2
               
               
                  3
               
               
                  4
               
            
                  Pretendentu numerācija
               
               
                  Partijas Nr.
               
               
                  Daudzums
                  (t)
               
               
                  Piedāvājuma cena
                  EUR/100 kg
               
            
                  1
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
            
                  utt.
               
               
                   
               
               
                   
               
               
                   
               
            
         (1)  nosūtīt uz šādu faksa numuru: +32 2 292 10 34.